标题：九天应元雷声普化天尊
简介
九天应元雷声普化天尊是雷部的最高天神。他“主天之灾福， 持物之权衡，掌物掌人，司生司杀”。他下辖一个复杂结构的雷神组织。《明史·礼志四》载：（弘治元年）“尚书周洪谟等言：雷声普化天尊者，道家以为总司五雷，又以六月二十四日为天尊现示之日，故岁以是日遣官诣显灵宫致祭”。
明代小说《封神演义》则称闻仲为九天应元雷声普化天尊，其率领之雷部催云助雨护法天君共有二十四名。其中有道观内常有供奉的律令大神邓元帅忠，银牙耀目辛天君环，飞捷报应张使者节，左伐魔使苟元帅章，右伐魔使毕元帅环等天将，还有陶天君荣、庞天君洪、秦天君完、赵天君江、董天君全、袁天君角等等。
雷声普化天尊的来历
关于雷声普化天尊的来历[1]，有两种说法。说法一《重修纬书集成·春秋合诚图》谓： “轩辕，主雷雨之神也。”《历代神仙通鉴》卷四：“（黄帝）封号为九天应元雷声普化真王。所居神霄王府，在碧霄梵气之中，去雷城二千三百里。雷城高八十一丈，左有玉枢五雷使院，右有玉府五雷使院。真王之前有雷鼓三十六面，三十六神司之。凡行雷之时，真王亲击本部雷鼓一下，即时雷公雷师兴发雷声也。雷公印入雷泽而为神者也。力牧敕为雷师阳翁。三十六雷，皆当时辅相有功之臣。”
相传上古时期,有次三界大乱。妖魔横行，人间灾祸重重，玉皇也很是焦虑，眼看天下大乱，怎么办呢？正好人间的华夏民族出现了轩辕黄帝，他是个了不起的人物。心地善良，英勇善战，武艺高强，无人不尊敬，无人不佩服，与蚩尤大战没有一点畏惧之色，说话时候，声音洪亮。打仗时也有雷声相助，玉皇很看中他，就命九天玄女接上天宫，把与雷有关的事情交给他，封为九天应元雷声普化天尊，意思是三界、六道、四生、十方的雷事，雷人，雷仙，五雷令，雷令，天雷，地雷，水雷，妖雷，神雷，社雷。都归他管，每次有与雷有关的事情，都要他批准，才可施行。真可谓全职能！他最后把那些做祟的妖魔用雷轰灭，而那些好的妖点化之。这样九天应元雷声普化天尊成了大家公认的大雷无上上天天尊，又是尊敬，又是交好。因为有些非常难办的事情，可能在大天尊这就如鸿毛飞天一样简单。
凡是凡人要施道数，都必须经过神宵府第。说法二《无上九霄玉清大梵紫微立都雷霆玉经》以浮黎元始天尊第九子玉清真王，化生雷声普化天尊，专制九霄三十六天，执掌雷霆之政，称作“神霄真王”。现存《道藏》收有《九天应元雷声普化天尊玉枢宝经》等书多种。  九天雷声普化天尊[2]
道经中说。雷神执掌五雷，是众生之父，万灵之师，掌握生杀大权，专门惩处恶人。关于“五雷”，有不同的说法；有说五雷为天雷、水雷、地雷、神雷、社雷，也有说五雷是天雷、地雷、水雷。神雷、妖雷。道教中有五雷天心正法之术，相传宋朝道上林灵素擅长此法，能兴云致雨，役使鬼神，驱邪治病。
普化宝诰：九天应元府，无上玉清王。化形而满十方，谈道而趺九凤。三十六天之上，阅宝笈考琼书。千五百劫之先，位上真权大化。手举金光如意，宣说玉枢宝经。不顺化作微尘。发号疾如风火。以清静心，而弘大愿，以智慧力，而伏诸魔；总司五雷，运心三界，群生父，万灵师。大圣大慈，至皇至道，九天应元雷声普化天尊。
九天应元雷声普化天尊玉枢宝经
经名：九天应元雷声普化天尊玉枢宝经。又名《雷霆玉枢宝经》。撰人不详。约出于北宋末或南宋。经文为雷声普化天尊所说。此神为上天神霄府九辰之一，是总司五雷，普化群生，赏善罚恶之神。经文主要内容可以分为两节。第一节论述“至道”。内称：“道者以诚而人，以默而守，以柔而用。用诚似愚，用默似讷，用柔似拙。夫如是，则可与忘形，可与忘我，可与忘忘”。又曰：“惟其忘而不忘，忘无所忘，无可忘者，卽是至道。”第二节论“气数”。认为人之禀受不同谓之气，智愚清浊谓之数；数系乎命，气系乎天。学道之士若为气数所囿，天命所梏，则不得眞道。经文又述消灾解厄之法。谓凡遇三灾九厄，可依法持诵经文，若默念普化天尊之号，卽有诸神消灾解厄；若归命此经，可以长生。 
九天应元雷声普化天尊在玉清天中，与十方诸天帝君，会于玉虚九光之殿郁萧弥罗之馆紫极曲宻之房，阅太幽碧瑶之笈，考洞微明晨之书，交头接耳，细议重玄，诸多陪臣，左右踧踖。 
天尊宴坐朗诵洞章，诸天帝君长吟步虚，彩女仙殊散花旋绕，复相引领，游戏翠宫。群仙导前，先节后钺，龙旂鸾辂，飘颻太空，并集于玉梵七宝层台。时有雷师皓翁，于仙众中越班而出，面 
天尊前，頫音府顖音信作礼，勃变长跪，上白 
天尊言：天尊大慈，天尊大圣，为群生父，为万灵师。今者诸天咸此良觌音敌，适见天尊阅宝笈，考琼书于中秘赜，不可缕计。唯有玉霄一府所统三十六天内院中司、东西华台、玄馆妙阁、四府六院及诸有司，各分曹局，所以总司五雷天临三界者也。 
天尊至皇，心亲庶政，此等小兆，以何因缘得以趋服，愿告欲闻。 
天尊言：雷师皓翁，尔等仙卿，储勋夙世，累行昨生，故得玉府登庸，琼宫简录。今兹勋行，视夙昨多，尔其悉力，雷司委心火部。日复日，岁复岁，勋崇行著，性霁神融，克证高眞，卽阶妙道。惟是雷部鬼神，昼劳夕役，动有捶楚。大则考戮屑云雕雪，无有已时，檄龙命鸦，此息彼作，彼所因故尔其耳焉。雷师皓翁及诸天诸仙，耸耳而默。 
天尊所坐九凤丹霞之衣音倚，手举金光明之如意，琅风清微，绮云郁丽， 
天尊寂然良久。 
天尊言：吾昔于千五百劫，以先心逢此道，遂位上眞，意酿此功，遂权大化。尝于 
大罗元始天尊前，以清净心发广大愿，愿于未来世，一切众生，天龙鬼神，一称吾名，悉使超涣。如所否者，吾当以身身之。尔等洗心，为尔宣说。 
天尊言：尔诸天人，欲闻至道，至道深窈，不在其他。尔即欲闻，无闻者是无闻，无见卽是眞道，闻见亦泯，惟尔而已。尔尚非有，何况于道，不闻而闻，何道可谈？ 
天尊言：道者，以诚而入，以默而守，以柔而用。用诚似愚，用默似讷，用柔似拙。夫如是则可与忘形，可与忘我，可与忘忘。入道者知止，守道者知谨，用道者知微。能知微则慧光生，能知谨则圣智全，能知止则泰定安，泰定安则圣智全，圣智全则慧光生，慧光生则与道为一，是名眞忘。惟其忘而不忘，忘无可忘，无可忘者卽是至道。道在天地，天地不知，有情无情，惟一无二。 
天尊言：吾今于世，何以利生？为诸天人演此妙宝。得悟之者，俾跻仙阼。学道之士，信有气数。夫风土不同，则禀受自异，故谓之气。智愚不同，则清浊自异，故谓之数。数系乎命，气系乎天，气数所囿，天命所梏，若得眞道。愚可以智，浊可以清，惟命俾之。愚昏昏，浊冥冥，亦风土禀受之移之。天地神其机，使人不知，则曰自然。使知其不知，则亦曰自然。自然之妙，虽妙于知，而所以妙，则自乎不知。然于道则未始，有，以愚之浊之。诸天闻已，四众咸悦。 
天尊言：吾今所说，卽是玉枢宝经。若未来世，有诸众生，得闻吾名，但冥心默想作是念，言九天应化雷声普化天尊，或一声，或五七声，或千百声，吾卽化形十方，运心三界，使称名者，咸得如意。十方三界，诸天诸地，日月星辰，山河草木，飞走蠢动，若有知若无知，天龙鬼神，闻诸众生一称吾名，如有不顺者，馘首刳心，化为微尘。 
天尊言：吾是九天贞明大圣，每月初六及旬中辛日，监观万天，浮游三界。若或有人欲学道，欲希仙，欲逭九玄，欲释三灾，当命正一道士，或自同亲友于楼观、于家庭、于里社，釂水馈花，课诵此经，或一过，三五过，乃至数十百过，卽得神清气爽，心广体胖音盘。凡所希求，悉应其感。 
天尊言：身中九灵，何不召之？一曰天生，二曰无英，三曰玄珠，四曰正中，五曰子丹，六曰回回，七曰丹元，八曰太渊，九曰灵童，召之则吉。身中三精，何不呼之？一曰台光，二曰爽灵，三曰幽精，呼之则庆。五心烦懑音闷，六脉抢攘，四肢失宁，百节告急，宜诵此经。 
天尊言：若或有人，五行奇蹇，九曜嶔巇，年逢刑冲，运值克战，孤辰寡宿，羊刃劒锋，劫杀亡神，鬼门?绞，禄曹破败，马落空亡，动用凶危，行藏坎壈，卽诵此经。上请天官解天戹，地官解地戹，水官解水戹，五帝解五方戹，四圣解四时戹，南辰解本命戹，北斗解一切戹。 
天尊言：沉痾伏枕，痼疾压身，积时弗瘳，求医罔效，五神无主，四大不收。或是五帝三官之前，泰山五道之前，日月星辰之前，山林草木之前，灵坛古迹之前，城隍社庙之前，里巷井灶之前，寺观楼塔之前，或地府三十六狱冥官七十二司有诸冤枉，致此牵缠，或盟诅呪誓之所招，或债垛负偿之所致。三世结衅，累劫兴仇，埒其咎尤，厍其执对，皆当首谢，卽诵此经。 
天尊言：天官符，地官符。年月日时，各有官符。方隅向背，各有官符。大则官符，小则口舌，是有赤口白舌之神以主之，凡诸动作兴举，出入起居，不知避忌。如遇官符口舌，则使人击聒。晓夜煎煼音妙，多招唇吻。面是背非，动致口牙。盟神诅道，始于谤讟音渎，终于诟诋。由是狱讼生焉，刑宪存焉。若欲脱之，卽诵此经，遂得口舌潜消，官符永息。 
天尊言：土皇九垒，其司千二百神，土侯土伯，土公土母，土子土孙，土家眷属。若太岁，若将军，若鹤神，若太白，若九良，若劔锋，若雌雄，若金神，若火血，若身黄，若撞命，若三煞，若七煞，若黄旛豹尾，若飞廉刀碪，如是等土家神煞。若人兴修卜筑，一或犯之，卽致病患，以迄丧亡。纔诵此经，则万神皆起，天无忌、地无忌、阴阳无忌，百无禁忌。 
天尊言：世人夫妇，其于婚合，或犯咸池，或犯天狗，三刑六害，隔角交加，孤阴寡阳，天罗地网，艰于嗣息，多是孤独。若欲求男，卽诵此经，当有九天监生大神，招神摄风，遂生贤子。于其生产之时，太乙在门，司命在庭。或有冤愆，或有鬼魅，或有禁忌，或有凶戹，致令难产。请诵此经，卽得九天卫房，圣母默与抱送，故能临盆有庆，坐草无虞。凡有婴孩，在于襁褓，为栴檀神王座下一十五种鬼，加诸恼害，因多惊痫音闻，宜诵此经。 
天尊言：若人居止，鸟鼠送妖，蛇虫嫁孽，抛砖掷瓦，惊鸡弄狗，邀求祭祀，以至影胁梦逼，及于奸盗。而敢据其所居，以为巢穴，遂使生人被惑。庭户不清，夜啸于梁，昼瞰于室，牛马犬豕亦遭瘟疫。祸连骨肉，灾及孳生，淫祠妖社，党芘神奸，吊客频仍，丧车叠出。若诵此经，卽使鬼精灭爽，人物咸宁。 
天尊言：九天雷公将军，五方雷公将军，八方云雷将军，五方蛮雷使者，雷部总兵使者，莫赚判官，发号施令，疾如风火。有庙可伐，有坛可击，有妖可除，有祟可遣。季世末法，多诸巫觋，邪法流行，阴肆魇祷。是故上清乃有天延禁鬼录奸之庭，帝由束妖考邪之房。能诵此经，其应如响。 
天尊言：天瘟地瘟，二十五瘟。天蛊地蛊，二十四蛊。天瘵地瘵，三十六瘵。能诵此经，卽使瘟瘟清净，蛊毒消除，劳瘵平复。亦有其由，或者先亡复连，或者伏尸故气，或者冢讼墓注，或者死魂染惹，或者尸气感招。凡此鬼神，或悲思，或恚恨，牵连执证，并缘注射乘隙伺间，乃得其便。故此经者，上通三天，下彻九泉，可以追荐魂爽，超度祖玄，太上遣素车白马大将军以监之。 
天尊言：若或有人治装远行，贼盗骋奸，五兵加害。陆行卽虎狼魈蜮磨其牙，水行则蛟龙鼋鼍张其颐。或滩濑有幽枉之魂，或风涛有劫数之会。前亡后化，捉生代死。能于此经归命投诚，故得水陆平康，行藏协吉。 
天尊言：亢阳为虐，雨泽愆期，稽颡此经，应时甘澍。积阴为厉，雨水浸淫，稽颡此经，应时朗霁。祝融扇祸，飞火民居，赤鼠游城，惊爇黎庶，此经可以禳之。海若失经，鱼鼈妄行，洪水稽天，民生垫溺，此经可以止之。 
天尊言：世人欲免三灾九横之戹，卽于静夜稽首北辰。北辰之上，上有三台，其星并躔，形如双目，叠为三级，以覆斗魁，是名天阶。若人见之，生前无刑囚之忧，身后不沦没之苦。斗中复有尊帝二星，大如车轮，若人见之，留形住世，长生神仙。归命此经，投心北极，卽有冥感。斗为天枢，中有天罡，在内卽为廉贞，在外则为破军。雷城十二门，并随天罡之所指。罡星指丑，其身在未，所指者吉，所在者凶，馀位皆然。若人见之，寿可千岁。 
天尊言：世衰道微，人无德行。不忠君王，不孝父母，不敬师长，不友兄弟，不诚夫妇，不义朋友，不畏天地，不惧神明，不礼三光，不重五谷，身三口四，大秤小斗，杀生害命，人百己千，奸私邪淫，妖诬叛逆。从微至著，三官鼓笔，太乙移文，卽付五雷斩勘之司。先斩其神，后勘其形，斩神诛魂，使之颠倒。人所鄙贱，人所嫌害，人所怨恶，以至勘形震尸，使之崩裂。驱其卷水，役其驱车，月覈音怀旬校，复有考掠。一闻此经，其罪卽灭。若或有人为雷所嗔，其尸不举，水火不受，卽称 
九天应元雷声普化天尊，作是念言，万神稽首，咸听吾命。 
天尊言：此经功德，不可思议，往昔劫中 
神霄玉清眞王长生大帝所曾宣说。至士授经，皆当剸金置币，盟天以传。雷师皓翁，长跪拜兴，重白。 
天尊言：是经在处，当令土地司命，随所守护，雷部按临，以时稽审。若人家有此经，至诚安奉，卽得祥烟满庭，庆云荫轩，祸乱不萌，吉福来萃，于其亡殁，不经地狱。所以者何？死卽往生，生归善道，承 
天尊力，有此灵通。出入起居，佩带此经，众人所钦，鬼神所畏。遇之险难，一心称名 
九天应元雷声普化天尊，悉得解脱。于是，雷师皓翁对 
天尊前，而说偈曰： 
无上玉清王　统天三十六　九天普化君 
化形十方界　披发骑麒麟　赤脚蹑层冰 
手把九天炁　啸风鞭雷霆　能以智慧力 
摄伏诸魔精　济度长夜魂　利益于众生 
如彼银河水　千眼千月轮　誓于未来世 
永颺天尊教 
时雷师皓翁说是偈已。 
天尊言：此经传世，世人未知。吾今所治九天应元府，府有九天雷门使者，以纠录典者、廉访典者佐之。复有四司：一曰掠剩司，二曰积逮司，三曰幽枉司，四曰报应司，各有大夫以掌其事。吾之所理，卿师使相，咸賛元化。 
天尊说是经毕，玉焚七宝层台天花缤纷，琼香缭绕。十方诸天帝君，咸称善哉。天龙鬼神，雷部官众，三界万灵，皆大欢喜，信受奉行。